Viliam Judák

PANE, MÁM ČAS I.

Ukážka z elektronickej knihy

© Spolok svätého Vojtecha – Vojtech, spol. s r. o., Trnava 2014

ISBN 978-80-8161-183-4

Vytvorenie elektronickej verzie Dibuk, s. r. o., 2019

SLOVO NA CESTU

Každý človek, ktorý sa usiluje intenzívne rozvíjať svoj duchovný život, potrebuje čerpať. Azda aj preto sú už dlhý čas populárne krátke zamyslenia na každý deň, ktoré nám pomôžu zastaviť sa, dodajú nám silu, odvahu či radosť a pomôžu nadviazať spojenie s Bohom. Nitriansky biskup Viliam Judák je skúseným a obľúbeným duchovným autorom, ktorý má na svojom konte viac ako dve desiatky titulov o duchovnom živote, ale aj mnohé odborné publikácie či monografie. Jeho duchovné zamyslenia na každý deň alebo viažuce sa k niektorému liturgickému obdobiu si našli široký okruh čitateľov u nás, ale i v susednom Česku.

Knihu Pane, mám čas pripravil Viliam Judák na podnet vydavateľstva Spolku sv. Vojtecha. Keďže je spätá s každodenným životom človeka v tých najrozličnejších situáciách, nájde v nej inšpiráciu tak kňaz, ktorý hľadá odrazový mostík pre svoju homíliu, ako i matka rodiny, ktorá nevie, kde jej hlava stojí, či chorý človek, pripútaný na lôžko a túžiaci po slove povzbudenia. Kniha vychádza v dvoch dieloch. Prvý diel obsahuje zamyslenia od 1. januára do 30. júna, druhý zahrnuje úvahy na obdobie od 1. júla do 31. decembra. Čitateľ však môže začať od ktoréhokoľvek dátumu cirkevného či občianskeho roka.

Autor ponúka na začiatku každej kapitoly citát zo Svätého písma a krátku meditáciu. Vo svojich textoch sa venuje významu jednotlivých období liturgického roka, zastavuje sa pri významnejších sviatkoch či svätcoch, no neraz reflektuje i celkom bežné udalosti z nášho života. Nenútene tak prepája posolstvo evanjelia s osobným životom každého z nás.

Milí čitatelia, verím, že sa kniha Pane, mám čas stane vaším každodenným sprievodcom a pomôže vám napĺňať výzvu pápeža Františka, aby sme nestrácali každodenný kontakt s Božím slovom, prameňom nášho života.

V Trnave 15. septembra 2014

Ivan Šulík,

riaditeľ Spolku sv. Vojtecha

Koniec ukážky